
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts kustamās mantas nodošanu bez atlīdzības Ukrainai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma 43.1 panta pirmā daļa, Ministru kabineta 2006. gada 25. jūlija noteikumi Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 5. punkts.
1.2. Mērķis
Mērķa apraksts
Comirnaty Omicron LP.8.1 vakcīnu nodošana Ukrainai bez atlīdzības
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pasaules Veselības organizācija 2023.  gada 5.  maijā paziņoja, ka Covid‑19 vairs netiek uzskatīta par starptautisku ārkārtas situāciju sabiedrības veselības jomā. Vienlaikus Covid‑19 saglabājas kā sezonāla respiratorā infekcija, kas noteiktos periodos var radīt papildu slogu veselības aprūpes sistēmām, īpaši riska grupām.

Lai gan rudens-ziemas sezonās Latvijā un citviet Eiropā periodiski tiek novērots Covid‑19 saslimstības pieaugums, vakcinācijas pret Covid‑19 infekciju pieprasījums ir būtiski samazinājies. Tā rezultātā Latvijā ir izveidojušies Covid‑19 vakcīnu krājumu pārpalikumi, kas saistīti ar iepriekšējām iepirkuma saistībām un zemu vakcinācijas aktivitāti, vienlaikus saglabājot vakcināciju kā mērķētu profilakses pasākumu riska grupām.

Atbilstoši informatīvajā ziņojumā "Par vakcīnu pieejamību un atlikumiem" (Ministru kabineta 2025. gada 16. septembra sēdes protokols Nr. 37, 25-TA-1963) (turpmāk – Informatīvais ziņojums), iekļautajai informācijai, aprēķinot Covid‑19 adaptēto vakcīnu devu izlietojuma prognozi un vakcīnu atlikumus, tika ņemts vērā, ka 2024. gada rudens sezonā vakcinācijas ietvaros izlietotas 22 252 Covid‑19 adaptēto vakcīnu devas, savukārt 14 033 vakcīnu devas norakstītas. Aprēķinos izmantots pieņēmums, ka vakcinācija intensitātes maksimumu sasniedza 2023. gada 19. novembrī un turpmākā vakcinācijas aktivitāte samazinās simetriski vēsturiskajam pieaugumam, kā arī netika konstatēts pamatojums pieņemt, ka epidemioloģiskā situācija 2025. gada sezonā būtu prasījusi plašāku vakcinācijas kampaņu. Ņemot vērā minēto, secināts, ka Latvijai 2025. gada vakcinācijas sezonā būtu bijis nepieciešamas aptuveni 36 000 Covid‑19 adaptēto vakcīnu devas. Faktiski iestādēm 2025. gada 2. pusgadā tika piegādātas 30 400 devas.

Ņemot vērā pašreizējo epidemioloģisko situāciju pasaulē un prognozes, kā arī vakcīnu pieprasījuma izmaiņas globālajā tirgū, ir būtiski nekavējoties pielikt visas pūles, lai nodrošinātu efektīvu un lietderīgu rīcību ar Latvijas nacionālajā vakcinācijas kampaņā neizmantojamo vakcīnu devām.
Problēmas un risinājumi
Problēmas apraksts
2026. gada 19. janvārī Ukraina informēja Latviju par steidzamu nepieciešamību saņemt Comirnaty Omicron LP.8.1 vakcīnas saistībā ar epidemioloģiskās situācijas pasliktināšanos un nacionālo Covid‑19 vakcīnu krājumu izsīkumu. Minētajā kontekstā Ukraina vienlaikus lūdza izskatīt iespēju organizēt vakcīnu piegādi uz Ukrainas nacionālo noliktavu, nolūkā nodrošināt piegādes procesa optimizāciju un efektīvu vakcīnu sadali vakcināciju nodrošinošajām ārstniecības iestādēm.

Atbilstoši Ukrainas Veselības ministrijas vārdā iesniegtajam Ukrainas vēstniecības Latvijas Republikā 2026. gada 12. janvāra vēstulē Nr. 6129/14‑840‑3601 sniegtajam Ukraina lūdz tai nodot bez atlīdzības/ ziedot 50 000 Comirnaty Omicron LP.8.1 vakcīnu devas ar derīguma termiņu līdz 2026. gada 31. decembrim.

Latvijas rīcībā ir minētās 50 000 Comirnaty Omicron LP.8.1 vakcīnu devas, kuras nebūs nepieciešamas nacionālajā vakcinācijas kampaņā. Šīs vakcīnu devas tiek uzglabātas Valsts asinsdonoru centrā. Saskaņā ar Comirnaty Omicron LP.8.1 vakcīnu devu skaitu vienā iepakojumā un koriģējot uz pilniem iepakojumiem transportēšanas vajadzībām, kopējais nododamo vakcīnu devu skaits ir 51 840. Šo vakcīnu devu uzglabāšana Latvijai izmaksātu 1208,90 euro, un eventuāla iznīcināšana pēc to derīguma termiņa beigām Latvijai izmaksātu 135,12 euro.
Risinājuma apraksts
Par Comirnaty Omicron LP.8.1 vakcīnu devu iespējamo nodošanu citām valstīm

Latvijas noliktavās izveidojies ievērojams Comirnaty Omicron LP.8.1 vakcīnu pārpalikums; atbilstoši prognozei nebūs iespējams vakcīnas nacionālā līmenī izlietot līdz to derīguma termiņa (2026. gada 30. septembris – 30. novembris) beigām, turklāt Comirnaty Omicron LP.8.1 bezmērķīga uzglabāšana un utilizācija rada papildus izmaksas.

Papildus tam, Veselības ministrijas ieskatā, jāņem vērā arī (globālās) sabiedrības intereses – vakcīnas nevajadzētu bezmērķīgi utilizēt, bet pēc iespējas nogādāt tur, kur tās var tikt izmantotas sabiedrības veselības nodrošināšanai un cilvēku dzīvību glābšanai (šajā gadījumā – Ukrainā).

Visbeidzot jāuzsver, ka Latvijas atbalsts Ukrainai Covid‑19 izplatības ierobežošanā apliecina solidaritāti un vienlaikus veicina epidemioloģiskās situācijas uzlabošanos Latvijā, ņemot vērā sabiedrības veselības apdraudējuma pārrobežu raksturu.

Atbilstoši iepriekš minētajam un pamatojoties uz 2025. gada 16. septembrī pieņemto Informatīvo ziņojumu un tā protokollēmumu (skat. iepriekš), Veselības ministrija rekomendē atbalstīt lēmumu par līdz 154 080 adaptēto Covid‑19 vakcīnu devu, kas paredzētas piegādei Latvijai 2025. gada sezonā, pārdošanu vai ziedošanu, dodot priekšroku pārdošanai.


Apsvērumi par labu Comirnaty Omicron LP.8.1 vakcīnu bezatlīdzības nodošanai, nevis pārdošanai

Ņemot vērā Krievijas Federācijas izraisīto karu Ukrainā un ar to saistīto ilgstošo humanitāro un sabiedrības veselības krīzi, Ukrainai joprojām ir ierobežotas iespējas patstāvīgi nodrošināt pietiekamus vakcinācijas resursus infekcijas slimību, tostarp Covid‑19, ierobežošanai. Šādos apstākļos vakcīnu nodošana bez atlīdzības ir uzskatāma par būtisku ieguldījumu sabiedrības veselības aizsardzībā un solidaritātes apliecinājumu Ukrainai.

Ņemot vērā Latvijas ārpolitiskās intereses, Eiropas Savienības dalībvalstu solidaritātes principu, kā arī to, ka ārkārtas situācijās Eiropas Savienības dalībvalstis ir savstarpēji sniegušas atbalstu, Veselības ministrija uzskata, ka vakcīnu nodošana bez atlīdzības Ukrainai ir īstenojama un pamatota kā labas gribas un solidaritātes žests. Šādu pieeju atbalsta arī Ārlietu ministrija.

Ukrainai vakcīnas tiek nodotas bez atlīdzības. Latvijas puse nodrošinātu 100 % vakcīnu uzglabāšanas, loģistikas un transportēšanas izmaksu, t.sk., apdrošināšanas segšanu, nodrošinot vakcīnu nogādāšanu Ukrainā tieši vai ar piesaistītu pakalpojumu sniedzēju starpniecību.

Šim nolūkam Nacionālais veselības dienests ir identificējis iespējamo piegādātāju, kas spēj nodrošināt vakcīnu transportēšanu uz Ukrainu atbilstoši aukstuma ķēdes prasībām. Plānotās transportēšanas izmaksas veido indikatīvi 16 500 euro, ietverot transportu, leduskastes, ledu, vakcīnu iepakošanu, temperatūras logerus, eksporta noformēšanu un citus ar izvešanu saistītos pakalpojumus. Minētajās izmaksās nav iekļauta importa noformēšana Ukrainā (to parasti nodrošina saņēmēja puse), kā arī apdrošināšana, kuras provizoriskās izmaksas indikatīvi veido ap 13 500 euro.

Vienlaikus tiek izvērtētas arī alternatīvas vakcīnu nodošanas iespējas, tostarp nevalstisko organizāciju un citu mehānismu iesaiste. Ja tiks saņemts izdevīgāks vai efektīvāks piedāvājums, tā atbilstība tiks rūpīgi izvērtēta, ņemot vērā pieejamās iespējas un kapacitāti šādu kravu piegādē.

Papildus Veselības ministrija vērš uzmanību, ka saskaņā ar no uzņēmuma Pfizer saņemto informāciju uzņēmums neatļauj vakcīnu pārdošanu citām valstīm, tajā skaitā Ukrainai, tādējādi nodošana bez atlīdzības ir vienīgais iespējamais vakcīnu nodošanas veids.

Ņemot vērā iepriekš minēto, kā arī vakcīnu devu skaitu vienā iepakojumā un koriģējot uz pilniem iepakojumiem transportēšanas vajadzībām, Veselības ministrija rekomendē nodot bez atlīdzības Ukrainai 51 840 Comirnaty Omicron LP.8.1 vakcīnu devas, vienlaikus nodrošinot visu ar vakcīnu piegādi saistīto izmaksu segšanu no valsts budžeta līdzekļiem.

Saskaņā ar Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 5. punktu, valsts kustamās mantas nodošanu un pieņemšanu apliecinošos dokumentus noformē un paraksta attiecīgās Latvijas institūcijas atbildīgā amatpersona, kuras grāmatvedības uzskaitē atrodas nododamā valsts kustamā manta. Attiecīgajā gadījumā tā ir Nacionālā veselības dienesta direktors.

Nacionālā veselības dienesta direktors parakstīs divpusēju un trīspusēju līgumu ar Ukrainu un vakcīnu ražotāju Pfizer. Minētie līgumu paraugi ir pievienoti sadaļā "Papildu dokumenti".
Vai ir izvērtēti alternatīvie risinājumi?
Jā
Apraksts
Ja vakcīnas netiks nodotas citai valstij, tās būs jāutilizē pēc derīguma termiņa beigām. Ir izvērtēta iespēja vakcīnas pārdot, taču Pfizer ir norādījis, ka tas nav atļauts (skat. iepriekš apsvērumus par labu nodošanai bez atlīdzības).
Vai ir izvērtēts prasību un izmaksu samērīgums pret ieguvumiem?
Jā
Apraksts
Ja vakcīnas netiks nodotas citai valstij, tās būs jāutilizē pēc derīguma termiņa beigām. Ir izvērtēta iespēja vakcīnas pārdot (skat. iepriekš apsvērumus par labu nodošanai bez atlīdzības).
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	30 000
	0
	0
	0
	0
	0

	2.1. valsts pamatbudžets
	0
	30 000
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-30 000
	0
	0
	0
	0
	0

	3.1. valsts pamatbudžets
	0
	-30 000
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	30 000
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Vakcīnu nodošanai kopējais nepieciešamais līdzfinansējums nepārsniedz 30 000  euro.

Vakcīnas, kas tiks ziedotas Ukrainai, ir iegādātas un apmaksātas 1 132 186 euro apmērā saskaņā ar Ministru kabineta 2025. gada 4. novembra rīkojumu Nr. 721 "Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' valsts budžeta programmas 12.00.00 ''Finansējums veselības jomas pasākumiem Covid-19 infekcijas izplatības ierobežošanai'' " (Finanšu ministrijas 2025. gada 28. novembra rīkojums Nr. 1.1-1/12/417), līdz ar to nebūs nepieciešams veikt apropriācijas pārdali, lai apmaksātu minētās vakcīnas.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Veselības ministrija normatīvajos aktos noteiktajā kārtībā sagatavos un iesniegs Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". Izdevumi tiks segti Ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Covid-19 infekcijas izplatības seku pārvarēšanas likums.
Pamatojums un apraksts
Projekts skar Covid‑19 infekcijas izplatības seku pārvarēšanas likuma jomu, jo tas attiecas uz likumā noteikto regulējumu par valstij piederošu vakcīnu pret Covid‑19 infekciju nodošanu citu valstu valdībām. Konkrētajā gadījumā vakcīnu nodošana tiek īstenota ziedojuma veidā, piemērojot spēkā esošo normatīvo regulējumu.
Atbildīgā institūcija
Veselības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota; rīkojuma projekts ir ierobežotas pieejamības (atbilstoši ražotāja prasībai, vakcīnu cenas nav publiski atklājamas).
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Nacionālais veselības dienests
Slimību profilakses un kontroles centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Tiks veicināta efektīva Covid‑19 infekcijas izplatības ierobežošana reģionālajā līmenī.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

